Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: 171/1997. (X. 6.) Korm. rendelet.
Paragraph Index: 1188

(6) E rendelet 2. számú mellékletének 2. pontja 2002. július 1-jétől a következők szerint változik: „2. A befektetési szabályoknak való megfelelés szempontjából az egyes eszközök piaci értékét kell figyelembe venni. Az egyes befektetési eszközök arányának számításakor az egyes befektetési eszközökhöz kapcsolódó származékos ügyletekben megtestesülő — a befektetési alapokra vonatkozó törvényi előírások szerint meghatározott — nettó pozíciót is figyelembe kell venni. Amennyiben és csak kizárólag a piaci árfolyamok mozgása következtében a fenti szabályok 5%-nál kisebb mértékben sérülnek, akkor a vagyonkezelő 90 naptári napon, amennyiben 5%-nál nagyobb mértékben, akkor 45 napon belül köteles az arányokat a meghatározott korlátokon belülre vinni. Amennyiben és csak kizárólag a piaci árfolyamok mozgása következtében a fenti szabályok 10%-nál nagyobb mértékében sérülnek, akkor a vagyonkezelő köteles a rákövetkező lehetséges első kereskedési napon az eltérést legalább 10%-nál kisebb mértékűre csökkenteni. Az előbbi, százalékban kifejezett eltérési határok a befektetett pénztári eszközök abszolút százalékos értékében értendők.” Átmeneti rendelkezések

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes